করতোয়া নদী
করতোয়া নদী বর্তমানে ভারতের পশ্চিমবঙ্গের জলপাইগুড়ি জেলায় উৎপত্তি লাভ করেছে। অতঃপর এই নদীর জলধারা বাংলাদেশের পঞ্চগড় জেলার তেতুলিয়া উপজেলার ভোজনপুর ইউনিয়ন দিয়ে বাংলাদেশে প্রবেশ করেছে এবং দিনাজপুর সদর উপজেলার সরকারপুর ইউনিয়ন পর্যন্ত প্রবাহিত হয়ে আত্রাই নদীতে পতিত হয়েছে।
খোয়াথল্যাংতুইপুই নদী
খোয়াথল্যাংতুইপুই নদী যা কর্ণফুলি নামেও পরিচিত, ভারতের মিজোরাম রাজ্যের একটি নদী। মিজোরামের দক্ষিণ-পশ্চিমাঞ্চলের পয়ঃনিষ্কাশন ব্যবস্থা নদীটির উপর নির্ভরশীল। নদীটির উৎসমুখ মমিত জেলার শৈতা গ্রাম অবস্থিত। এটা বাংলাদেশের সীমান্ত বরাবর দক্ষিণে প্রবাহিত হয়ে তলাবুং এর কাছে বাংলাদেশে প্রবেশ করেছে। নদীটির প্রধান শাখাগুলোর মধ্যে কাওরপুই নদী বা থেগা নদী, তুইচ্যাং নদী এবং ফেইরুয়াং নদী উল্লেখযোগ্য।